
Dacă înainte de cel de-al doilea Război Mondial marea strategie şi politica de securitate naţională 
aveau preponderent o componentă militară, iar politica externă constituia un domeniu aproape diferit de 
aceasta din urmă, evoluția caracteristicilor mediului de securitate național şi internaţional către mai multă 
impredictibilitate şi interdependență atât între diverse zone ale lumii, cât şi între diverse fenomene 
sociale a determinat reevaluarea conceptuală a marii strategii şi corelarea politicii de securitate naţională 
cu cea externă. Întregul proces de formulare a marii strategii, a politicilor, strategiilor şi obiectivelor în 
domeniul securității naţionale a fost completat astfel cu noi variabile ce reflectă pe de o parte 
complexitatea definirii securității naţionale prin cele două componente ale sale, fizică şi psihologică, iar, 
pe de altă parte, ilustrează natura volatilă a mediului de securitate. 


1. CONSIDERAȚII PRELIMINARE 


Conform lui Charles R. Miller, fost profesor de  identificabilă mai ales în domeniul securității 


relații internaţionale la West Point, statele lumii, în 
special democraţiile liberale şi electorale înfruntă 
cu problema definirii clare a strategiei şi a aplicării 
sale în politica externă”, afirmaţie ce devine 
dramatică atunci când o corelăm cu numărul țărilor 
clasificate ca democratii electorale de către 
Freedom House — 122 dintr-un total de 195 de ţări 
ale lumii?. Trebuie notat faptul că Freedom House 
subliniază existența unor diferențe între 
democraţia electorală şi cea liberală, aceasta din 
urmă implicând prezenţa unei mai largi game de 
libertăţi civile, deşi, în analizele sale, analizează 
ambele categorii sub denumirea de ţări libere. 

În argumentarea sa, Miller face apel la gama 
largă de domenii pe care marea strategie este 
destinată să le sintetizeze — diplomatic, economic, 
cultural, militar etc. — astfel încât să fie realizate 
interesele şi obiectivele fundamentale ale statului 
respectiv. Subordonate marii strategii sunt politicile 
fiecărui domeniu menţionat anterior, iar aici 
intervine dificultatea de a le orienta către 
realizarea aceluiaşi scop atunci când nu există un 
inamic unic (indiferent de natura sa) împotriva 
cărora aceste politici să se coaguleze. Este 
evident că problema semnalată de Miller este 


naţionale, marea strategie fiind specifică unei 
comunităţi de securitate, în termenii lui Liddell 
Hart”. Pentru acesta din urmă, marea strategie 
este inseparabilă de război, fiind considerată 
politica ce ghidează ducerea unui război. Definiţia 
lui Liddell Hart a fost reinterpretată, fiind extinsă 
dincolo de aspectele legate de război. Astfel, 
marea strategie a fost reconceptualizată şi definită 
ca nivel la care cunoaşterea şi persuadarea, sau, 
în termeni moderni, informaţiile şi diplomaţia 
interacționează cu puterea militară pentru a 
determina anumite rezultate într-o lume în care şi 
celelalte state au o mare strategie“. Edward N. 
Luttwak, strateg militar american, consideră că 
toate statele au o mare strategie, indiferent că o 
numesc sau nu astfel. Luttwak afirmă că există 
coerenţă şi eficiență doar atunci când persuadarea 
şi forța sunt ghidate de informaţii exacte, iar apoi 
sunt combinate sinergic pentru a genera maximum 
de putere cu resursele disponibile. În schimb, se 
înregistrează incoerenţă şi ineficiență atunci când 
persuadarea este alterată de forța folosită 
nechibzuit sau când rezultatele câştigate cu greu 
prin forță sunt stricate prin diplomaţie stângace, ce 
antagonizează statele neutre, încurajează inamicii 

şi descurajează aliaţii”. 

Marea strategie defineşte, în consecinţă, 
postura strategică a unei ţări sau a altui tip de 
actor internaţional şi stabileşte nivelul de ambiţie şi 
capacitatea de acţiune în funcţie de mai mulţi 
factori, precum caracteristicile permanente şi 
fortuite ale mediului internaţional, localizarea sa 
geografică, resursele respectivului actor, 
vulnerabilităţile şi oportunităţile de securitate pe 
care acesta le aref. 


1 Charles R. MILLER, „Defense Policy and Doctrinal 
Insulation”, în Public Administration and Management, Vol. 
10, No. 2, 2005, pp. 85-129, EBSCO Host Connection. 


2 Conform Freedom House, Freedom in the World — Electoral 
Democracies, 2014, URL: http://www.freedomhouse.org/sites/ 
default/files/ElectoralY20Democracy%2O0Numbers%2C%20FI 
W%201989-2014.pdf, accesat la 12.03.2014. 

3 Timothy Andrew SAYLE, “Defining and Teaching Grand 
Strategy”, în The Telegram, Vol. 4, January 2011, Foreign 
Policy Institute, Temple University, URL: 
http://www.fpri.org/articles/2011/01/defining-and-teaching- 
grand-strategy, accesat la 26.02.2014. 

Edward N. LUTTWAK, The Grand Strategy of Byzantine 
Empire, The Belknap Press of Harvard University Press, 
Cambridge, 2009, p. 409. 

° Ibidem. 
6 Julian CHIFU, Gândirea strategică, Editura Institutului de 
Ştiinţe Politice şi Relaţii Internaţionale, Bucureşti, 2013, p. 19. 


2. POLITICI ŞI STRATEGII 


În sens larg, politica reprezintă procesul prin 
care un grup uman, cu opinii şi interese iniţial 
diferite, ajunge la decizii şi opţiuni colective care se 
impun întregului grup şi simbolizează o politică a 
acestuia în ansamblu”. Politicile pot fi definite şi ca 
etichete ale unor domenii de activitate — descriu 
domeniile activităţii şi implicării guvernamentale 
(politici economice, politici sociale etc.) —, ca 
expresie a scopului general sau a stării de fapt 
dorite (într-un document al unui partid politic, sau în 
cel al unui guvern, termenul „politică? e folosit 
pentru a indica scopul general sau finalitatea unei 
activități guvernamentale în general sau într-un 
anumit domeniu), ca propuneri specifice pentru 
anumite tipuri de acţiuni pe care organizaţiile 
politice ar dori să le vadă realizate, ca autorizare 
oficială (o politică a guvernului în ceea ce priveşte o 
problemă a cărei susţinere se face în sensul 
existenţei unei legi votate în parlament sau o 
hotărâre a guvernului care îngăduie sau solicită 
derularea unei activităţi) sau ca programe (politică a 
unei organizaţii guvernamentale exprimată prin 
crearea sau aplicarea unui anumit program ce 
implică existența, într-o sferă de activitate 
guvernamentală definită şi relativ specifică, a unui 
pachet de măsuri care cuprind reglementări, 
organizare şi resurse). De asemenea, politicile sunt 
definite în acelaşi timp şi ca produse şi ca rezultate. 
În primul caz, politicile sunt ceea ce guvernul oferă, 
spre deosebire de ceea ce a promis sau a autorizat 
prin intermediul legislaţiei, iar în cel de-al doilea 
caz, politicile sunt definite prin rezultatele pe care le 
produc şi prin reflectarea scopului propus în 
respectivele rezultate. Mai mult, politicile pot fi 
definite şi ca procese, exprimând întreaga mişcare 
de transformare a unui anumit domeniu.€ 

Sintetizând, se poate afirma că o politică 


constituie o rețea de decizii legate între ele, privind 
alegerea obiectivelor, a mijloacelor şi a resurselor 
alocate pentru atingerea lor în situaţii specifice”. 

Considerând definiţia politicii, se poate face 
referire la o altă noţiune corelată acesteia, anume 
strategia. Deşi originile sale sunt identificate în 
sfera militară a vieţii, mai precis în Grecia Antică, 
desemnând formele şi metodele folosite de 
comandantul militar în realizarea sarcinilor sale de 
conducere", în prezent, strategia constituie unul 
dintre elementele de bază ale programelor 
guvernamentale şi  nonguvernamentale, ale 
mediului de afaceri etc. 

Astfel, în sens larg, strategia poate fi definită 
drept mijloc de obţinere a scopurilor ce reprezintă 
ele însele obiective ale organizaţiei la care se face 
referire". Strategia mai este definită şi prin corelare 
cu toate domeniile vieţii sociale ca ştiinţă şi artă a 
angajării forțelor politice, economice, psihologice şi 
militare ale unei naţiuni sau ale unui grup de naţiuni 
pentru a obține sprijinul maxim pentru politicile 
adoptate pe timp de pace sau război '?. 

De asemenea, făcând apel la teoria sistemelor 
complexe, strategia poate fi definită şi drept „plan 
pentru impunerea unui rezultat predeterminat unui 
sistem complex”**, având un caracter cuprinzător 
(trebuie să rezolve un spectru larg de probleme), 
durabil şi să nu fie supusă eşecului în cazul în 
care condiţiile se modifică în cursul aplicării sale. 


7 Nicolae LOTREANU, „Politică”, în Cătălin ZAMFIR şi Lazăr 
VLĂSCEANU (coord.), Dicţionar de sociologie, Ed. Babel, 
Bucureşti, 1998, pp. 430-431. 

83 Marius Constantin PROFIROIU şi Elena IORGA, Manual de 
politici publice, Ed. Economică, Bucureşti, 2009, pp. 15-16. 

9 Adrian MIROIU, Analiza politicilor publice. Curs, 2008, p. 12, 
URL: http:;//adrianmiroiu.files.wordpress.com/2008/05/capitolul 
-1.pdf, accesat la 26.02.2014. 

10 Milan N. VEGO, Joint Operational Warfare. Theory and 
Practice, Naval War College Press, Newport, 2009, p. 1-36, 
extras Google Books. 

Constantin BRĂTIANU, Management strategic, f. Ed., 
Bucureşti, 2000, p. 54, URL: http://www.lefo.ro/carmensylva/ 
Carmensylva/ppap/2000/an2/sem1/bratianumanstrat.pdf, 
accesat la 28.02.2014. 


1 „Strategy” în Merriam-Webster. An Encyclopedia Britannica 
Company, URL: http://www.merriam-webster.com/dictionary/ 
strategy, accesat la 28.02.2014. 

13 Leon S. FUERTH, „Grand Strategy”, în Forging an 
American Grand Strategy: Securing a Path Through a 
Complex Future, Sheila R. RONIS (Ed.), United States Army 
War College Press, Carlisle, 2013, pp. 9-18. 


3. OBIECTIVE ŞI CÂTEVA TIPOLOGII 


Interesele/obiectivele naţionale stau, aşadar, la 
baza formulării strategiilor şi din ele decurg 
interesele/obiectivele de securitate națională. 
Acestea din urmă constituie baza dezvoltării 
obiectivelor naționale valide ce definesc telurile 
unei ţări, reprezintă expresia generalizată a 
dorințelor şi nevoilor unei națiuni în special în ceea 
ce priveşte protejarea oamenilor, valorilor, 
instituțiilor, teritoriului şi stilului de viață‘. Este 
evident că amplitudinea acestor interese diferă de 
la stat la stat în funcţie de statutul şi rolul pe care îl 
are în sistemul internaţional. Astfel, dacă 
interesele unei superputeri pot viza întreaga 
planetă, statele cu un nivel redus de putere la nivel 
internaţional se concentrează pe interesele 
regionale sau chiar locale. 

Tipologia intereselor naționale de securitate 
diferă de la cele democratice la cele dictatoriale, 
de la cele permanente la cele conjuncturale sau în 
funcție de nivelul de importanță pe care respectiva 
tară îl acordă, însă există anumite interese 
naționale ce sunt universal valabile. Collins le 
sintetizează astfel, raportându-se în principal la 
sfera securității: 

- interese de securitate universal importante: 
supraviețuire, apărarea patriei, linişte internă, 
putere militară, credibilitate națională, libertate de 
acțiune; 

- interese de securitate importante în mod 
variabil: pace, stabilitate, prosperitate, ideologie, 
poziție geostrategică, moralitate. 

O altfel de abordare a intereselor de securitate 
este cea a experților din cadrul Consiliului 
European pentru Relații Externe, Olivier de France 
şi Nick Witney, care analizează strategiile de 
securitate ale 27 de țări europene şi extrag şase 
categorii de state în funcție de coerenţa viziunii 
strategice: 

- marii strategi — țările cu cele mai coerente şi 
recente strategii de securitate: Franța şi Marea 
Britanie; 


- strategii — ţările cu strategii de securitate 
coerente: Finlanda, Republica Cehă şi Suedia; 
- globaliştii — ţările ale căror strategii de 


securitate sunt axate pe schimbarea balanței de 
putere şi pe obiectivele politicii generale, dar fără a 


analiza şi consecinţele operaţionale pe care le 
implică: Germania, Olanda, Spania, Slovenia, 
Ungaria; 

- localiştii — state interesate de securitatea 
propriului teritoriu şi de mijloacele operaţionale 
pentru prezervarea integrității teritoriale: Bulgaria, 
Danemarca, Estonia, Letonia, Lituania, Polonia, 
România, Slovacia; 

- abstenţioniştii — state care, din convingere, au 
renunţat la gândirea strategică în sfera securității: 
Austria, Irlanda, Malta, Luxemburg; 

- hoinarii — state care, din cauza anumitor 
circumstanțe, fie au documente vechi (publicate 
înaintea declanşării crizei economico-financiare în 
anul 2007), fie au renunţat la gândirea strategică 
în sfera securității: Belgia, Grecia, ltalia, 
Portugalia. '® 

Pornind de la interesele de securitate, Collins 
identifică obiectivele de securitate şi, mai departe, 
scopurile militare principale. Conform acestuia, 
fiecărui obiectiv de securitate naţională îi 
corespund câteva scopuri militare de bază ce sunt 
elaborate în scopul completării şi susţinerii 
obiectivelor politice naţionale. Caracteristicile 
acestei categorii de scopuri sunt: lipsa de 
ambiguitate, consecvenţa, posibilitatea de a fi 
realizate cu forțele armate disponibile şi 
flexibilitatea. În tratatul său de strategie, Collins 
selectează următoarele şase obiective de 
securitate şi scopuri militare asociate: 

- descurajarea agresorilor: evitarea 
provocărilor, desfăşurarea unei puteri superioare, 
insuflarea  temerii de represalii,  înşelarea 
adversarilor, demoralizarea oponenților; 

- înfrângerea agresorilor: distrugerea forțelor 
armate inamice, limitarea distrugerilor colaterale, 
ocuparea teritoriului inamic, calmarea 
insurgenților, eradicarea adăposturilor teroriștilor; 

- asigurarea pregătirii forțelor: îmbunătăţirea 
mobilităţii forțelor terestre, aeriene şi navale, 
îmbunătăţirea capabilităților antirachetă, 
îmbunătăţirea apărării în caz de război chimic sau 
biologic, întărirea dominanţei informaţionale; 

- creare de coaliţii puternice: promovarea 
doctrinelor compatibile, îmbunătăţirea instruirii de 
tip  întrunit/combinat, promovarea logisticii 

interoperabile, întărirea asistenței de securitate, 
obținerea sau păstrarea bazelor de peste hotare; 

- promovarea progresului tehnologic: 
îmbunătăţirea proiecției necesităților şi a 
managementului programelor, reducerea perioadei 


de achiziții, îmbunătățirea aplicabilității între 
servicii, scăderea costurilor; 
- îmbunătățirea capacității de recuperare: 


întărirea componentei de rezervă, îmbunătăţirea 
procedurilor de mobilizare, îmbunătăţirea 
asistenței şi îngrijirii victimelor în masă, 
revigorarea apărării civile, întărirea relațiilor dintre 
armată şi industrie. 

lerarhizarea în ordinea priorităţilor a acestor 
obiective de securitate şi scopuri militare principale 
diferă de la o ţară la alta, însă o strategie 
coerentă, indiferent de nivelul la care se face 
referire, ar trebui să le includă pe toate. În acest 


sens, este deosebit de important ca atât 
conducerea civilă, cât şi cea militară să înțeleagă 
faptul că între obiective, cu referire la cele 
strategice, şi instrumentele de putere naţională 
există o strânsă relaţie de determinare reciprocă. 

* Tema aceasta, in extenso, a fost prezentată în 
cadrul seriei de prelegeri Prelegerile CSSAS la 
Cercul Militar Naţional, în ziua de 14 ianuarie 2015. 


14 Vezi „National security interests” în US Department of 
Defence, Joint Publication 1-02, DOD Dictionary of Military 
and Associated Terms 08 November 2010 (15 January 2014), 
URL: http://www.dtic.mil/doctrine/ dod_dictionary, accesat la 
28.02.2014 şi John M. COLLINS, op. cit., 2002, p. 13. 

15 John M. COLLINS, op. cit., 2002, p. 14. 

1€ Olivier de FRANCE, Nick WITNEY, Europe's Strategic 
Cacophony, Policy Brief no. 77, European Council on Foreign 
Relations, April 2013, URL:  ecfr.eu/page/-/ECFR77_ 
SECURITY_BRIEF_AW.pdf, accesat la 28.02.2014. 

17 Idem, p. 37. 


CONCLUZII 


Necesitatea revenirii la conceptul de mare strategie considerăm că poate constitui o concluzie a 
acestui articol. Marea strategie înglobează toate elementele prezentate mai sus, anume valorile şi 
interesele nationale, politicile, strategiile, obiectivele, deşi se poate afirma că este un concept 
echivoc ce primeşte înțelesuri relativ diferite în functie de sursa definiţiei (de la mediul academic la 
cel politic sau la cel militar). Cu toate acestea, o trăsătură comună tuturor abordărilor este aceea că 
marea strategie reprezintă atât o viziune pentru viitor, cât şi un plan pentru realizarea acestei viziuni 
în condiţii de securitate, de pace. Marea strategie include toate elementele de putere naţională 
corelate, nu cumulate, astfel încât să fie realizată securitatea naţională într-un mediu ce nu este 
izolat de influențele externe. Cu toate acestea, problema principală ce rezultă de aici nu constă 
doar în existența marii strategii, ci în caracterul său coerent şi flexibil şi în capacitatea statului 
respectiv de a o realiza. Importanţa acestor aspecte derivă şi din aceea că, deşi noțiunea de mare 
strategie are o conotaţie corelată istoric ideilor de beligeranță şi conflictualitate, evoluţia 
caracteristicilor mediului internaționale de securitate dovedeşte faptul că inamicul împotriva căruia a 
fost concepută marea strategie, în sensul ei clasic, nu poate fi doar de un actor raţional (un stat) 
sau o grupare condusă de anumite interese, ci şi o problemă socială sau un fenomen social. Marea 
strategie reuneşte astfel mai multe domenii (militar, politic, economic, diplomatic) pentru a îndeplini 
un scop național valabil pe termen lung, constituind mai mult decât un document programatic, ci un 
proces imperios adaptat lumii contemporane dinamice. 


PROPUNERE 


Declanşarea unei serii de dezbateri academice referitoare la importanța pentru perioada 
contemporană a conceptului de mare strategie. 


COLOCVIU STRATEGIC este o publicație a Centrului de Studii Strategice de Apărare şi Securitate 
ce prezintă principalele rezultate ale unor studii de cercetare, sintezele unor evenimente ştiinţifice, 
opiniile şi punctele de vedere ale masteranzilor şi doctoranzilor, implicaţi în cercetarea ştiinţifică din 
domeniul apărării şi securităţii. 

